To av Spanias målscorere til OL
Dermed går det mot en hektisk sommer for de tre, som søndag var med på å vinne EM etter 4-0 mot Italia i EM-finalen. Martinez fikk kun et innhopp i gruppespillet, mens Alba spilte samtlige kamper fram mot triumfen. Mata fikk sjansen som innbytter i finalen, hvor han i likhet med Alba scoret. Selv om fire spillere ikke får være med i den endelige troppen, er de tre EM-deltakerne trolig sikre. Mata og Martinez er sammen med Adrian Lopez tatt ut som troppens tre overårige, mens Alba selv skal ha ønsket å være med. Spania er en av favorittene i mesterskapet, med Thiago Alcántara, David de Gea og Oriol Romeu som noen av de øvrige mest kjente som også er uttatt. Den endelige troppen blir tatt ut etter en treningskamp mot Mexico 18. juli. Hele troppen: Keepere: David de Gea (Manchester United), Diego Mariño (Villarreal), Joel Robles (Atletico Madrid). Utespillere: Jordi Alba (Barcelona), Thiago Alcántara (Barcelona), César Azpilicueta (Marseille), Alberto Botia (Sporting Gijón), Álvaro Dominguez (Mönchengladbach), Ander Herrera (Athletic Bilbao), Koke (Atlético Madrid), Iñigo Martinez (Real Sociedad), Javi Martínez (Athletic Bilbao), Juan Mata (Chelsea), Martin Montoya (Barcelona), Iker Munian (Athletic Bilbao), Rodrigo (Benfica), Oriol Romeu (Chelsea), Mikel San José (Athletic Bilbao), Cristian Tello (Barcelona), Álvaro Vázquez (Espanyol).
De tre EM-vinnerne Jordi Alba, Juan Mata og Javi Martínez ble tatt ut da Spania presenterte en midlertidig tropp med 22 spillere til OL.